**Nauja redakcija**

**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL UKMERGĖS RAJONO SAVIVALDYBĖS TARYBOS 2020 M. GRUODŽIO 21 D. SPRENDIMO NR. 7-320 „DĖL UKMERGĖS RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO**

2022 m. birželio d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu ir 18 straipsnio 1 dalimi, Ukmergės rajono savivaldybės taryba n u s p r e n d ž i a:

Pakeisti Ukmergės rajono savivaldybės administracijos struktūrą, patvirtintą Ukmergės rajono savivaldybės tarybos 2020 m. gruodžio 21 d. sprendimu Nr. 7-320 „Dėl Ukmergės rajono savivaldybės administracijos struktūros patvirtinimo“:

1. Pakeisti 4.5 ir 4.12 papunkčius ir juos išdėstyti taip:

„4.5. Civilinės metrikacijos ir dokumentų valdymo;“

„4.12. Teisės ir personalo;“

2. Papildyti 4.14 papunkčiu:

„4.14. Centralizuotų viešųjų pirkimų skyrius.“

3. Pakeisti 2 punktą ir jį išdėstyti taip:

„2. Nustatyti didžiausią leistiną valstybės tarnautojų pareigybių ir darbuotojų, dirbančių pagal darbo sutartis, skaičių savivaldybės administracijoje – 231“.

4. Pripažinti netekusiu galios Ukmergės rajono savivaldybės tarybos 2021 m. spalio 28 d. sprendimą Nr. 7-235 „Dėl Ukmergės rajono savivaldybės tarybos 2020 m. gruodžio 21 d. sprendimo Nr. 7-320 „Dėl Ukmergės rajono savivaldybės tarybos 2022 m. gruodžio 21 d. sprendimo Nr. 7-320 „Dėl Ukmergės rajono savivaldybės administracijos struktūros patvirtinimo“ pakeitimo“.

~~Šis sprendimas įsigalioja 2022 m. rugsėjo 1 d.~~

**5. Nustatyti, kad:**

**5.1. šio sprendimo 1 ir 2 punktai įsigalioja 2022 m. rugsėjo 1 d.;**

**5.2. šio sprendimo 3 ir 4 punktai įsigalioja 2022 m. rugpjūčio 1 d.**

Savivaldybės meras

Projektą parengė

Personalo, civilinės metrikacijos ir dokumentų valdymo

skyriaus vedėja Zina Kurmelienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS TARYBOS 2020 M. GRUODŽIO 21 D. SPRENDIMO NR. 7-320 „DĖL UKMERGĖS RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO“**

**AIŠKINAMASIS RAŠTAS**

2022 m. birželio 9 d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 16 straipsnio 2 dalies 10 punkte nustatyta išimtinė Savivaldybės tarybos kompetencija tvirtinti savivaldybės administracijos struktūrą ir nustatyti didžiausią leistiną valstybės tarnautojų pareigybių ir darbuotojų, dirbančių pagal darbo sutartis, skaičių administracijos direktoriaus siūlymu mero teikimu.

Projektas dėl administracijos struktūros pakeitimo ir didžiausio leistino darbuotojų skaičiaus nustatymo parengtas remiantis šiais dokumentais:

-Lietuvos Respublikos viešųjų pirkimų įstatymo pakeitimai, kurie numato viešųjų pirkimų centralizavimą ir su tuo susijusius procesus; galioja nuo 2023 m. sausio 1 d.;

- Lietuvos Respublikos socialinės apsaugos ir darbo ministro 2022 m. birželio 1 d. įsakymas Nr. A1-383 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2022 metais paskirstymo savivaldybių administracijoms“, kuriuo Ukmergės rajono savivaldybei skirtas finansavimas užimtumo skatinimo ir motyvavimo paslaugoms teikti bei atvejo vadybininko darbo užmokesčio kaštams padengti;

-seniūnijų poreikis kūrikų-darbininkų pareigybių skaičiaus padidinimui ūkiniams darbams atlikti (pastatų šildymui ir teritorijų priežiūrai).

**2. Sprendimo projekto tikslas ir esmė:**

1)pakeisti savivaldybės administracijos struktūrą ir esamų *Personalo, civilinės metrikacijos ir dokumentų valdymo* bei *Viešųjų pirkimų ir teisės* skyriųpagrindu įsteigti *Centralizuotų viešųjų pirkimų, Civilinės metrikacijos ir dokumentų valdymo bei Teisės ir personalo skyrius.*

2) nustatyti didžiausią leistiną valstybės tarnautojų pareigybių ir darbuotojų, dirbančių pagal darbo sutartis, savivaldybės administracijoje skaičių – 231 (šiuo metu – 226).

Padidinus didžiausią leistiną savivaldybės administracijos pareigybių skaičių, numatomi šie pakeitimai administracijos ir seniūnijų pareigybių sąrašuose:

3 papildomos pareigybės Centralizuotų viešųjų pirkimų skyriuje viešųjų pirkimų funkcijoms vykdyti;

1 papildoma pareigybė Socialinės paramos skyriuje užimtumo atvejo vadybininko funkcijoms vykdyti;

1 papildoma pareigybė seniūnijose.

Civilinės metrikacijos ir dokumentų valdymo bei Teisės ir personalo skyriuose papildomų pareigybių poreikio nėra; darbuotojai pagal vykdomas funkcijas būtų perkeliami į naujai suformuotus skyrius.

Argumentai:

1) Viešieji pirkimai. Administracijos direktoriaus 2021 m. lapkričio 4 d. įsakymu Nr. 13-1830 buvo sudaryta darbo grupė viešųjų pirkimų centralizavimo ir centrinės perkančiosios organizacijos steigimo klausimams išnagrinėti ir pasiūlymams parengti. Išanalizavus preliminarias viešųjų pirkimų apimtis, specialistų poreikį, finansines galimybes, darbo grupėje nuspręsta, kad neracionalu steigti atskirą perkančiąją organizaciją kaip juridinį asmenį dėl didelių kaštų jos steigimui ir išlaikymui. Siūloma pavesti centrinės perkančiosios organizacijos funkcijas Ukmergės rajono savivaldybės administracijai ir administracijos struktūroje įsteigti Centralizuotą viešųjų pirkimų skyrių. Darbo apimtys – 34 perkančiųjų organizacijų, kurių steigėja yra savivaldybė (kultūros, švietimo, socialinių paslaugų, gydymo įstaigų, savivaldybės administracijos), viešųjų pirkimų procedūros, kai pirkimo vertė viršija 15 000 Eur be PVM; preliminarus procedūrų skaičius – apie 200 skelbiamų pirkimų per metus.

Viešųjų pirkimų tarnyba, kaip koordinuojanti institucija, yra parengusi viešųjų pirkimų centralizavimo gaires ir metodiką, kurioje nustatyta pirkimams atlikti reikalingas darbo valandų skaičius. Įvertinus viešųjų pirkimų specialistų atliekamas funkcijas, yra 3 naujų specialistų poreikis Centralizuotame viešųjų pirkimų skyriuje. Skyriuje planuojamos 8 pareigybės (šiuo metu viešųjų pirkimų funkcijas vykdo 4 specialistai ir vedėjas).

2) Užimtumo skatinimas. Ukmergės rajono savivaldybės administracija dalyvauja Užimtumo skatinimo ir motyvavimo nedirbantiems ir socialinę paramą gaunantiems asmenims modelio įgyvendinime: siekiama didinti nedirbančių asmenų, turinčių problemų, socialinę integraciją, atkurti jų savarankiškumą ir darbingumą, profesinę kompetenciją ir gebėjimą dalyvauti darbo rinkoje. Socialinės apsaugos ir darbo ministro įsakymu Ukmergės rajono savivaldybei šių metų II pusmečiui skirta 42,1 tūkst. Eur užimtumo skatinimo ir motyvavimo paslaugoms teikti bei atvejo vadybininko darbo užmokesčio kaštams padengti.

Šio modelio tikslai: įdarbinti atvejo vadybininką, suderinti užimtumo skatinimo ir motyvavimo paslaugų bei piniginės socialinės paramos teikimą, teikti individualizuotą pagalbą, užtikrinti aktyvių darbo rinkos politikos priemonių ir paramos suderinamumą, padidinti institucijų bendradarbiavimo veiksmingumą, palengvinti asmens perėjimą nuo nedarbo prie užimtumo darbo rinkoje. Numatoma Socialinės paramos skyriuje įdarbinti 1 nedirbančių asmenų atvejo vadybininką.

3) Seniūnijos. Šešuolių seniūnija prašo papildyti seniūnijos pareigybių sąrašą kūriko-darbininko pareigybe ūkiniams darbams atlikti (pastatų šildymui ir teritorijų priežiūrai).

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Šiuo metu Ukmergės rajono savivaldybės administracijos struktūroje yra Personalo, civilinės metrikacijos ir dokumentų valdymo skyrius bei Viešųjų pirkimų ir teisės skyrius.

Dėl Centralizuoto viešųjų pirkimų skyriaus steigimo siūlomi šie pakeitimai savivaldybės administracijos struktūroje: esamų *Viešųjų pirkimų ir teisės skyriaus* ir *Personalo, civilinės metrikacijos ir dokumentų valdymo skyriaus*pagrindu steigti šiuos skyrius:

*Centralizuotų viešųjų pirkimų skyrius*

*Civilinės metrikacijos ir dokumentų valdymo skyrius*

*Teisės ir personalo skyrius.*

**4. Sprendimui įgyvendinti reikalingos lėšos ir galimi finansavimo šaltiniai:** valstybės ir savivaldybėsbiudžetų lėšos.

Valstybės biudžetas. Socialinės apsaugos ir darbo ministro 2022 m. birželio 1 d. įsakymu Nr. A1-383 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2022 metais paskirstymo savivaldybių administracijoms“ Ukmergės rajono savivaldybei šių metų II pusmečiui skirta 42,1 tūkst. Eur užimtumo skatinimo ir motyvavimo paslaugoms teikti bei atvejo vadybininko darbo užmokesčio kaštams padengti:

darbo užmokesčiui 6 mėn. – 11 632 Eur

darbo priemonėms 6 mėn. – 2 000 Eur

paslaugų/konsultacijų pirkimui 6 mėn. – 28 468 Eur.

Iš viso: 42 100 Eur.

Savivaldybės biudžetas.Vidutinis metinis specialisto darbo užmokestis – apie 21 tūkst. Eur. Planuojamų 4 papildomų darbuotojų metinis darbo užmokestis apie 80 tūkst. Eur. Šių metų IV ketv. planuojama panaudoti apie 20 tūkst. Eur.

**5. Priėmus sprendimą laukiami rezultatai, galimos pasekmės:** įgyvendintos Lietuvos Respublikos viešųjų pirkimų įstatymo nuostatos dėl pirkimų centralizavimo, dalyvavimas Užimtumo skatinimo ir motyvavimo nedirbantiems ir socialinę paramą gaunantiems asmenims modelio įgyvendinime.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** priėmus šį sprendimą būtų parengti administracijos direktoriaus įsakymai, susiję su struktūros pakeitimais: naujai suformuotų skyrių nuostatai, pareigybių sąrašai, pareigybių aprašymai ir kt.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

**9. Sekretoriatas priimtą sprendimą pateikia:** administracijos skyriams.

**10. Aiškinamojo rašto priedai:** nėra.

Personalo, civilinės metrikacijos ir dokumentų valdymo

skyriaus vedėja Zina Kurmelienė